《寇莱公墓》
清代·赵怀玉

一战能收河北兵，前星亦赖片言明。大臣曾定宫中策，天子偏言城下盟。

传读霍光心本悟，雠忘丁谓气何平。道旁枯竹犹重活，何怪坟前宰树荣。

作者简介：（1747—1823）江苏武进人，字亿孙，号味辛、收庵。乾隆四十五年举人，官山东青州府海防同知，署登州知府。主通州、石港讲席，工古文，好学深思。诗与同里孙星衍、洪亮吉、黄景仁齐名。有《亦有生斋集》。